

REPUBLIKA HRVATSKA

ŽUPANIJA ZAGREBAČKA

OSNOVNA ŠKOLA JOSIPA ZORIĆA

Josipa Zorića 86, 10370 Dugo Selo

OIB: 74844839446

Poštovani roditelji,

Grad Dugo Selo i ove školske godine financirat će školsku kuhinju za učenike iz socijalno ugroženih obitelji, čiji prihod po članu kućanstva ne prelazi **1.200,00 kn mjesečno, i to za najviše dvoje učenika po obitelji**.

Za ostvarivanje prava na financiranje školske prehrane, u školu (računovodstvo) potrebno je dostaviti sljedeću dokumentaciju:

* **Zahtjev** –navesti ime i prezime roditelja, adresu i broj telefona, te ime i prezime djeteta i razred koji dijete pohađa, a za koje se traži financiranje školske prehrane
* **Izjavu o broju članova zajedničkog kućanstva**
* **Dokaz o prebivalištu za sve članove zajedničkog kućanstva** (preslika osobne iskaznice, rodnog lista/izvoda iz matice rođenih za djecu)
* **Dokaz o ukupnim prihodima zajedničkog kućanstva u protekla 3 mjeseca**:

- **Potvrdu poslodavca o prosjeku plaće u protekla 3 mjeseca** za sve članove zajedničkog kućanstva koji su u radnom odnosu

- **Presliku odreska o isplaćenoj mirovini sa zaštitnim dodatkom i dr.dodacima u protekla 3 mjeseca** za sve članove zajedničkog kućanstva koji su u mirovini

- **Potvrdu**-**ukoliko član zajedničkog kućanstva ostvaruje neku od navedenih naknada**:

 -po osnovi nezaposlenosti

 -rodiljnu ili roditeljsku naknadu

 -za vrijeme bolovanja, ostvarenu u protekla 3 mjeseca

- **Potvrdu o dohotku od samostalne djelatnosti**

- **Potvrdu o primanjima koje član obitelji ostvaruje izvan RH**

- **Potvrdu o redovnom školovanju**-za svu djecu koja redovno pohađaju srednju školu ili fakultet

- **Uvjerenje Hrvatskog zavoda za zapošljavanje o nezaposlenosti –** ukoliko je osoba nezaposlena sukladno Zakonu o posredovanju pri zapošljavanju i pravima za vrijeme nezaposlenosti (nezaposlena osoba je osoba koja, između ostalog, aktivno traži zaposlenje i nalazi se u evidenciji nezaposlenih osoba Zavoda za zapošljavanje na dan izdavanja uvjerenja)

- **Ostalo**- preslika Rješenja o pravu na dječji doplatak, dokaz o isplati pomoći ostvarenih pri Centru za socijalnu skrb-pomoć za uzdržavanje, jednokratne pomoći i dr.

**Obrasci Zahtjeva i Izjave mogu se podignuti u računovodstvu škole ili skinuti sa web stranice škole.**

**Dokumentaciju treba dostaviti najkasnije do 29.09.2017.**

**Dokumentacija dostavljena nakon 29.09.2017. i nepotpuna dokumentacija neće se razmatrati.**

Ravnateljica:

Mara Mamuza, dipl.defektolog